Fanias Eresoslainen

Fanias tai Fainias Eresoslainen (; ; toimi n. 332 eaa.) oli antiikin kreikkalainen peripateettiseen koulukuntaan kuulunut filosofi. Hän on merkittävä Aristoteleen välittömänä oppilaana ja kommentaattorina.

 Elämä 

Fanias oli kotoisin Eresoksesta, Lesbokselta. Hän tuli Ateenaan noin vuonna 332 eaa.,Suda, , vrt. Klemens Aleksandrialainen: Stromateis, 1. ja liittyi yhdessä maanmiehensä Theofrastoksen kanssa peripateettiseen kouluun. Koulussa kummatkin olivat Aristoteleen oppilaina. Diogenes Laertios mainitsee Theofrastoksen Fainiaalle lähettämän kirjeen.Diogenes Laertios: Merkittävien filosofien elämät ja opit 5.37; Schol. in Apollon. 1.972; Strabon: Geografika 13.

Fanias oli Theofrastoksen jälkeen Aristoteleen merkittävimpiä oppilaita. Hän kirjoitti filosofian, sellaisina kuin peripateetikot sen tunsivat, kaikista osa-alueista, erityisesti logiikasta, kasvitieteestä, historiasta ja kirjallisuudesta. Hänen teoksensa vaikuttavat olleen Aristoteleen ja Theofrastoksen teosten kommentaareja tai täydennöksiä.

 Filosofia ja teokset 

Fainiaan teoksista yksikään ei ole säilynyt. Hänen tutkielmansa olivat kuitenkin tärkeitä lähteitä Athenaiokselle ja Pseudo-Plutarkhokselle, ja niistä päätyi paljon materiaalia myöhempiin sanakirjoihin ja muihin teoksiin.

 Logiikka 

Fainiaan logiikan alan teoksista tiedetään vain vähän. Hän vaikuttaa kirjoittaneen Aristoteleen logiikan alan teoksiin kommentaareja, jotka ovat jääneet oppi-isän teosten varjoon. Ammonios Hermeias kertoo,Ammonios Hermeias: Kommentaari Aristoteleen Kategorioihin (Ad Categ.) s. 13; Schol. Arist. s. 28, a. 40, toim. Brandis. että Fanias, Theofrastos ja Eudemos kirjoittivat Aristotelesta jäljitellen teokset Kategoriat, Tulkinnasta ja Analytiikka. Aleksanteri Afrodisiaslaisen kautta on säilynyt katkelma Fainiaan Diodoroksen näkemyksiä vastaan kirjoittamasta teoksesta Diodorosta vastaan koskien ideaoppia.Schol. Arist. s. 566, toim. Brandis Teos saattaa olla sama kuin teos Sofisteja vastaan, josta Athenaios lainaa kritiikkiä eräitä muusikoita koskien.Athenaios: Deipnosofistai 14.

 Luonnonhistoria 

Teos Kasveista oli mahdollisesti Theofrastoksen samaa aihetta käsitelleen teoksen täydennys. Athenaios lainaa sitä usein.Athenaios: Deipnosofistai 2, 9. Lainauksia on tarpeeksi, jotta niistä voidaan päätellä jotain teoksen sisällöstä ja kirjoittajan tyylistä. Fanias vaikuttaa kiinnittäneen erityistä huomiota puutarhakasveihin ja muihin läheisemmin ihmisiin liittyviin kasveihin. Hänen tyylinsä on peripateetikoille tyypillisesti määritelmiltään täsmällistä ja huolellista.

 Historia 

Plutarkhos lainasi Faniasta ja sanoi pitävänsä tätä ”historian suhteen oppineena filosofina”.Plutarkhos: Kuuluisien miesten elämäkertoja, Themistokles 13. Fanias kirjoitti eräänlaisen aikakirjan nimeltä Prytaneis Eresioi, jonka toista kirjaa Athenaios lainaa.Athenaios, viii.; comp. Eustathios, p. 35, 18; Klemens Aleksandrialainen, Stromateis, 1; Plutarkhos, Kuuluisien miesten elämäkertoja, Solon 14, 32, Themistokles 1, 7, 73; Suda, ; Athenaios: Deipnosofistai 2. Teos vaikuttaa olleen joko hänen kotipaikkakuntansa tai koko Kreikan historia. Hän oli kiinnostunut myös tyrannien historiasta ja kirjoitti aiheesta useita teoksia. Yhden nimi oli Sisilian tyranneista;Athenaios: Deipnosofistai 1, 6. toisen nimi puolestaan Tyrannien surmaamisesta koston vuoksi, jossa hän vaikuttaa käsitelleen samaa kysymystä, jota myös Aristoteles käsitteli Politiikassaan.Aristoteles: Politiikka, V.8, V.9. Teoksesta on säilynyt lainauksia, mukaan lukien kertomus Antileonista ja Hipparinoksesta, jotka surmasivat Herakleian tyrannin.Athenaios: Deipnosofistai 3, 10; Parthenios: Erotica Pathemata, 7.

 Kirjallisuus 

Kirjallisuushistorian alalta mainitaan kaksi Fainiaan teosta. Teoksessa Runoilijoista, jota Athenaios myös lainaa,Athenaios: : Deipnosofistai 8. hän vaikuttaa kiinnittäneen huomiota ennen kaikkea ateenalaisiin muusikoihin ja komedianäyttelijöihin. Teos Sokrateen seuraajista mainitaan kahdesti Diogenes Laertioksen teoksessa.Diogenes Laertios: Merkittävien filosofien elämät ja opit 2.65, 6.8. Fanias oli myös ensimmäisiä, joka kirjoitti järjestelmällisesti Kreikan musiikkihistoriasta.

 Lähteet 

Luokka:Peripateettiset filosofit